text: Jagten er gået ind på spritbilister
  08 november 2011 kl. 17.27
  18 spritbilister blev stoppet, da Syd- og Sønderjyllands Politi fra torsdag til lørdag deltog i den landsdækkende spiritus- og narkokontrol.
  I alt blev 91 bilister noteret for overtrædelse af færdselsloven.
  - Det høje antal af spirituspåvirkede bilister er rigtig ærgerligt, når vi nu ved, at risikoen for færdselsuheld øges betydeligt ved indtagelse af alkohol, siger operativ leder i færdselspolitiet Kenneth Benfeldt.
  Ved en promille på over 1,2 øges risikoen for uheld med mere en 100 gange, viser undersøgelser af trafikulykker.
   
  Politiet forbereder sig nu til sæsonen for julefrokoster, der allerede begynder i slutningen af november.
  